**NOTĂ INFORMATIVĂ**

**privind proiectul Hotărârii Guvernului** **cu privire la aprobarea**

**Codului-model de guvernanță corporativă pentru întreprinderile de stat**

**și societățile comerciale cu capital integral sau majoritar de stat**

|  |
| --- |
| **1. Denumirea autorului și, după caz, a participanților responsabili de elaborarea proiectului**  |
|  Proiectul hotărârii Guvernului cu privire la aprobarea Codului de guvernanță corporativă pentru întreprinderile de stat și societățile comerciale cu capital integral sau majoritar de stat (în continuare Proiect) este elaborat de către Ministerul Dezvoltării Economice și Digitalizării. |
| **2. Condițiile ce au impus elaborarea proiectului actului normativ și finalitățile urmărite**  |
|  Condițiile ce au impus elaborarea Proiectul sunt următoarele. Prevederile art.7 alin.(2) lit. o) din Legea nr.246/2017 cu privire la întreprinderea de stat și întreprinderea municipală, care stabilește că, fondatorul […] aprobă Codul de guvernanță corporativă. Codul-model de guvernanță corporativă se aprobă de către Guvern. Prevederile pct.5.9 subpct.6) din Strategia națională de dezvoltare „Moldova Europeană 2030”, aprobată prin Legea nr.315/2022 care stabilesc ca direcție de politici și intervenție prioritară *fortificarea guvernanței corporative la întreprinderile de stat și cele cu capital de stat prin profesionalizarea consiliilor de administrare, sporirea transparenței întreprinderilor și eficientizarea activității acestora.* Prevederile pct.5 din Planul de acțiuni Pilonul VII, anexa 2 al Hotărârii Parlamentului nr. 56/2017 privind aprobarea Strategiei naţionale de integritate şi anticorupție pentru anii 2017–2023, care include *promovarea codului-model de etică în afaceri și de guvernanță corporativă pentru societățile comerciale cu scopul de a asigura exercitarea corectă a activităților economice, a preveni conflictele de interese și a încuraja aplicarea bunelor practici comerciale de către întreprinderi, atât în relațiile dintre ele, cât și în relațiile cu statul.* Prevederile art.23 alin (1) lit.a) din Legea nr.1134/1997 privind societățile pe acțiuni, în sensul cărora acționarii care dețin cel puţin 5% din acțiunile cu drept de vot ale societății, pe lîngă alte drepturile prevăzute de lege, au de asemenea dreptul, să introducă chestiuni în ordinea de zi a adunării generale anuale a acționarilor, precum și **să prezinte proiecte de hotărâre pentru punctele incluse sau propuse spre a fi incluse pe ordinea de zi a adunării generale** a acționarilor. Or potrivit art. 48 alin. (3) lit. b) din Legea nr.1134/1997 se stabilește că, adunarea generală a acționarilor […] aprobă codul guvernării corporative, precum şi modificarea sau completarea acestuia. Astfel luând în considerare drepturile acționarului/asociatului în societățile comerciale cu cotă de stat, în acest caz ale Guvernului (funcțiile de deținător de acțiuni fiind exercitate de către Agenția Proprietății Publice), aprobă Codul –model de guvernanță corporativă a unei societăți comerciale, ca proiect de hotărâre ce urmează a fi înaintat spre aprobare către adunarea generală a acționarilor.  Prevederile Strategiei cu privire la administrarea proprietății de stat în domeniul întreprinderilor de stat și societăților comerciale cu capital integral sau majoritar de stat 2023-2030, aprobată prin Hotărârea Guvernului nr.911/2022 *(cap.VI, Obiectiv general: 3 Îmbunătățirea guvernanței corporative în cadrul întreprinderilor de stat și al societăților comerciale cu capital de stat, Obiectiv specific: 3.2. Asigurarea transparenței și eficientizarea guvernanței întreprinderilor de stat și societăților comerciale cu capital de stat),* care stabilește ca indicator de produs aprobarea Codul guvernanței corporative aplicabil tuturor întreprinderilor de stat și societăților comerciale cu capital de stat (în continuare - companiilor de stat). Prevederile Planului Național de dezvoltare pentru anii 2023-2025, aprobat prin Hotărârea Guvernului nr.89/2023 *(Obiectiv general: 7 Asigurarea unei guvernări eficiente, incluzive și transparente, Obiectiv specific 7.1: edificarea unei administrații publice integre, responsabile, eficiente, transparente și deschise participării cetățenilor în procesele de luare a deciziilor)*, care include acțiunea cu referire la elaborarea Codului de guvernanță corporativă pentru organele de conducere și control din cadrul întreprinderilor de stat și al societăților pe acțiuni, fiind aprobat de Guvern. Prevederile pct.2 din Hotărârea Comisiei Naționale a Pieței Financiare nr.67/10 din 24.12.2015 cu privire la aprobarea Codului de guvernanță corporativă, se stabileşte că entitățile de interes public se vor conforma prevederilor Codului de guvernanță corporativă. Elaborarea Codului-model de guvernanță corporativă pentru societățile comerciale cu capital integral sau majoritar de stat se impune și de faptul asigurării o continuitate a acestora în cazul reorganizării întreprinderilor de stat în altă formă juridică de organizare în conformitate cu prevederile art. 19 alin (3) lit. b) din Legea 246/2017 cu privire la întreprinderea de stat și întreprinderea municipală și prevederile Strategiei cu privire la administrarea proprietății de stat în domeniul întreprinderilor de stat și societăților comerciale cu capital integral sau majoritar de stat 2023-2030, aprobată prin Hotărârea Guvernului nr.911/2022, în care este stabilit ca direcție prioritară dinamizarea procesului de reorganizare a întreprinderilor de stat în alte forme juridice de organizare prevăzute de legislație. În cadrul procesului de elaborare a proiectului au fost luate în considerare Principiile Organizației pentru Cooperare și Dezvoltare Economică (OECD) privind guvernanță corporativă. De asemenea, e de menționat că direcțiile și intervențiile prioritare aferente codului de guvernanță corporativă prevăzute atât în Strategia Națională de Dezvoltare cât și în strategia sectorială, vor contribui și la realizarea obiectivelor trasate și a priorităților corespunzătoare angajamentelor din Acordul de Asociere Republica Moldova – Uniunea Europeană și din alte acorduri încheiate cu Uniunea Europeană, inclusiv a măsurilor ce vizează pregătirea țării pentru aderarea la Uniunea Europeană. Finalitățile urmărite prin acest Proiect pot include următoarele:**Asigurarea unui cadru adecvat aferent guvernanței corporative.** Codul de guvernanță corporativă stabileşte un set complex de măsuri și reguli care să ghideze comportamentul companiilor de stat întru implementarea celor mai bune practici de guvernanță corporativă.**Reducerea riscului de corupție.** Prin aprobarea și implementarea unui cod de guvernanță corporativă, care stabilește adoptarea unor politici și proceduri anticorupție, implementarea unui sistem de control intern și promovarea integrității în cadrul acestor companii de stat, se poate reduce riscul de corupție și practici necorespunzătoare.**Transparență și responsabilitate.** Codul de guvernanță corporativă stabilește responsabilitățile organelor de conducere și de control, standarde clare de raportare și dezvăluirea informațiilor de interes public, inclusiv informația aferentă achizițiilor publice, asigurându-se că acționarii/asociații și alte părți interesate sunt informați cu privire la activitățile și performanțele companiilor de stat, contribuind și la creșterea încrederii în aceste companii.**Îmbunătățirea performanțelor financiare**. Prin implementarea unor practici de guvernanță corporativă solide, companiile de stat poate îmbunătăți performanțele sale financiare. Aceasta poate fi realizată prin adoptarea unor politici și proceduri eficiente de gestionare a riscurilor, monitorizarea eficientă a activităților și luarea deciziilor bazate pe criterii obiective și transparente. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Proiectul nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi** |
|  Principalele prevederi ale proiectului constă în aprobarea Codul-model de guvernanță corporativă al întreprinderii de stat și Codul-model de guvernanță corporativă al societății pe acțiuni/societății cu răspundere limitată cu capital integral/majoritar de stat.  De asemeneea, autoritățile administrației publice centrale (care exercită funcția de fondator/acționar/asociat), în termen de 12 luni de la intrarea în vigoare a prezentei hotărîri, vor asigura aprobarea Codului de guvernanță corporativă de către  întreprinderile de stat și societățile comerciale cu capital integral sau majoritar de stat, care fac parte din categoria entităților de interes public, entităților mari sau entităților mijlocii, în corespundere cu legislaţia contabilă. Codul de guvernanță corporativă reprezintă un ansamblul de reguli care guvernează sistemul de administrare şi control în cadrul unei întreprinderi de stat și societăți comerciale cu capital integral sau majoritar de stat, raporturile dintre fondator/acționari/asociați (inclusiv reprezentarea statului), dintre consiliul, directori, şi alte persoane interesate care să asigure un management eficient, responsabil și transparent. Codul de guvernanță corporativă include următoarele capitole:* Dispoziții generale
* Cadrul general de desfășurare a activității întreprinderii/societăților comerciale
* Drepturile acționarilor, inclusiv drepturile specifice ale autorității publice a statului in calitate de acționar/asociat
* Organele de conducere
* Organele de control
* Politica de remunerare a persoanelor cu funcții de răspundere
* Valorile corporative și Codul de conduită
* Conflictul de interese
* Rolul părților interesate în guvernanța corporativă
* Auditul, controlul intern și managementul riscului
* Raportare și transparență.
 |
| **5. Fundamentarea economico-financiară** |
|  Realizarea proiectului menționat nu implică cheltuieli financiare publice |
| **6. Modul de încorporare a actului în cadrul normativ în vigoare** |
|  Proiectul în cauză nu prevede modificarea sau abrogarea unor acte normative.  |
| **7. Avizarea și consultarea publică a proiectului** |
|  Proiectul este supus avizării şi consultării publice, conform art. 32 din Legea nr. 100 din 22 decembrie 2017 cu privire la actele normative, fiind expediat părților interesate şi plasat pe pagina web a Ministerului Dezvoltării Economice și Digitalizării [www.mded.gov.md,](http://www.mded.gov.md,) la compartimentul: Transparența decizională/ Proiecte de acte normative.  |
| **8. Alte expertize** |
|  Nu este necesar. |

 **Secretar de stat Viorel GARAZ**

**Ex. A.Pușcaș**